Merethe Storødegård

Merethe Gudmundseth Storødegård (født 1961) er en norsk offentlig tjenestekvinne, tidligere næringslivsleder og politiker for Arbeiderpartiet.

 Liv og virke 
Hun vokste opp i Ålesund, Skedsmo og Stjørdal, der faren Roger Gudmundseth arbeidet innen forsikringsvesenet og fiskernes organisasjoner. Han ble senere stortingsrepresentant for Nord-Trøndelag.

Som 18-åring ble hun leder i Stjørdal AUF og valgt inn i Stjørdal kommunestyre, der hun satt fra 1980 til 1987.

Storødegård var medlem av Nord-Trøndelag fylkesting fra 1992 til 2003 og Nord-Trøndelags fylkesordfører fra 1997 til 2003, i et samarbeid mellom Arbeiderpartiet, Høyre og Kristelig Folkeparti. I 2003 stilte hun som Arbeiderpartiets ordførerkandidat i Stjørdal, men ble ikke valgt. Hun gikk ut av kommunestyret i 2007.

Fra 2004 til 2016 var Storødegård regiondirektør i NHO Trøndelag.

I 2017 ble hun leder/kontorsjef for NAV i Værnesregionen (NAV Værnes).

 Referanser 

Kategori:Fylkesordførere i Nord-Trøndelag
Kategori:Fylkesordførere fra Ap
Kategori:Lokalpolitikere i Stjørdal
Kategori:Ap-politikere i Nord-Trøndelag
Kategori:Norske næringslivsledere
Kategori:Personer fra Stjørdal kommune